HC Slovan Bratislava

HC Slovan Bratislava je slovenský hokejový klub, desaťnásobný majster Slovenska (deväť titulov v novodobej slovenskej lige hranej od sezóny 1993/94 a držiteľ jedného titulu z federálnej súťaže. V rokoch 2013 až 2019 bol účastníkom medzinárodnej súťaže KHL. V súčasnosti hráva opäť v Tipos extralige. 
Počas svojho viac než storočného pôsobenia vybojoval HC Slovan Bratislava mnoho výrazných úspechov medzi ktorými vyniká zisk 18 medailí v Česko-slovenskej hokejovej lige, v ktorej odohral v rozmedzí rokov 1945 až 1993 dokopy 45 sezón. V juniorskej kategórii (predtým označovanej ako starší dorast) bol so ziskom 6 majstrovských titulov (1974-77, 1979, 1985) najúspešnejším spomedzi všetkých klubov v Česko-Slovensku. 
V základnej časti KHL 2013/2014 mal klub priemer 10 013 divákov na jeden zápas, čo predstavovalo v európskych klubov siedmu a v KHL dokonca tretiu najvyššiu návštevnosť, iba jediný zápas základnej časti nebol vypredaný.
História oddielu.
Športový klub ŠK Slovan Bratislava bol založený v roku 1919 ako futbalový klub, vtedy ešte pod názvom 1.ČsŠK Bratislava. V roku 1921 pribudol k futbalu pod hlavičkou ČsŠK hokej. Najprv iba ako bandy hokej а od roku 1924 aj kanadský hokej. Prvý zápas podľa kanadských pravidiel zohrali Bratislavčania vo Viedni s Wiener EV a prehrali 1:6 v decembri 1924. V roku 1937 získal klub titul majstra župy. K zvýšeniu úrovne hokeja prispelo aj otvorenie zimného šta­dióna na Tehelnom poli 14. decembra 1940.
Po druhej svetovej vojne bol Slovan nadlho jediným slovenským zástupcom v najvyššej súťaži a niekoľkokrát sa stal korunným princom. Jediný titul v čes­ko­slo­ven­skej hokejovej lige v kategórii dospelých získal pod vedením trénera Ladislava Horského v sezóne 1978/79. Okrem mužov získali v osem­de­siatych rokoch ti­tuly opakovane po sebe aj starší a mladší dorastenci. V sezónach 19741979 získali starší dorastenci 4 majstrovské tituly v priebehu piatich ro­kov.
Po osamostatnení Slovenska sa stal Slovan osemkrát Majstrom SR v kategórii dospelých a jedenásťkrát Majstrom SR v mládežníckych kategóriách, od starších žiakov až po juniorov. 
Okrem úspechov na Slovensku dosiahol Slovan aj niekoľko ús­pe­chov na medzinárodnom ľade. Spengler Cup, najstarší turnaj v Európe, dokázal vyhrať trikrát po sebe v rokoch 19721974. Je tiež jedným zo 4 klubov Európy, ktoré odohrali všet­ky 4 ročníky Európskej hokejovej ligy a pritom postúpili vždy zo skupiny do záverečných bojov. Vrcholom na medzinárodnom fóre bolo víťazstvo v Kontinentálnom pohári v sezóne 2003/2004.
Od sezóny 2012/2013 hrával HC Slovan Bratislava v nadnárodnej KHL. Prvý bodový zápis, konkrétne jeden bod, získali v druhom zápase proti Dynamu Riga, keď prehrali po nájazdoch 2:3. HC Slovan Bratislava bol účastníkom KHL 6 sezón, z toho dvakrát sa dokázal klub prebojovať do play-off (2012/13, 2015/16). Klub sa pre dlhodobé finančné problémy vrátil v sezóne 2019/20 do Tipsport ligy. Úspešne po dlhých rokoch zmenil majiteľa a aktuálne je opäť Slovan jedným z najlepších klubov na Slovensku. Po návrate na slovenské ľady bol Slovan v sezóne 2019/20 vicemajstrom, v sezóne 2020/21 skončil pred bránami finále a napokon v sezóne 2021/22 sa stal HC Slovan Bratislava majstrom Tipos t Extraligy. V sezóne 2022/23 zasadol na pozíciu generálneho manažéra Oto Haščák.
Farbami, ktoré sprevádzali klub v jeho histórii, sú belasá a biela, dnes doplnené o bordovočervenú farbu.
Dnes klub tvoria po organizačnej stránke akciová spoločnosť, ktorá zahŕňa centrum ta­len­tovanej mládeže v kategóriách dorast a juniori a mužov, a občianske združenie, ktoré zastrešuje činnosť útvarov talentovanej mládeže (športové hokejové triedy) a hokejovú prí­prav­ku. HC Slovan Bratislava úspešne zaviedol od sezóny 2021/22 aj svoj farmársky tím, Modré Krídla Slovan, ktorý pôsobí v Slovenskej hokejovej lige. Jeho cieľom je rozvoj mladých hráčov a poskytnutie hernej praxe členom širšieho kádra A-mužstva.
Názov.
Hokejový klub bol založený v roku 1921 pri 1. ČsŠK Bra­tis­la­va, v roku 1939 bol premenovaný na ŠK Bratislava a pod týmto názvom hral až do roku 1948. Od tohto roku začal vystupovať pod menom Slovan. Na tri sezóny v období rokov 194952 sa zme­nilo meno klubu na Sokol NV, ale od sezóny 1953 sa klub opäť vrátil k menu Slovan, pod kto­rým, len so zmenami mien svojich hlavných partnerov, vystupuje dodnes. Po rozdelení bý­va­lej Telovýchovnej jednoty na samostatné športové subjekty pribudla v roku 1993 pred meno klu­bu skratka HC. V názve klubu sa potom postupne objavili mená hlavných partnerov HTC, HAR­VARD, ktorý bol v názve od apríla 1995 sedem rokov. V rokoch 20022004 pribudol k menu názov hlavného partnera Slovnaft, od roku 2004 sa používa dnešný názov HC Slovan Bratislava.
Česko-slovenská liga.
HC Slovan Bratislava odohral v česko-slovenskej prvej lige 45 ročníkov, získal 1 titul, odohral 1430 zápasov s bilanciou 650 vyhratých, 173 remíz, 607 prehier, skóre 5408:5195, počet bodov 1473. HC Slovan sa stal štvrtým najúspešnejším tímom v histórií ligy a najúspešnejším tímom zo Slovenska vôbec v historickej tabuľke.
Zápasy s klubmi NHL.
Prvý zápas slovenského hokejového mužstva proti tímu zo zámorskej NHL sa uskutočnil 30. septembra 2008, keď HC Slovan Bratislava podľahol v prípravnom zápase mužstvu Tampa Bay Lightning 2:3 po samostatných nájazdoch.
Druhý zápas sa uskutočnil 2. októbra 2011 medzi mužstvami HC Slovan Bratislava a New York Rangers s výsledkom 4:1 pre Rangers.
Slovan v jednotlivých sezónach.
Česko-Slovensko.
 Česko-slovenská hokejová liga – 45 ročníkov
 2. liga – 1 ročník
 1. slovenská národná hokejová liga – 2 ročníky
Slovensko.
 Tipsport extraliga – 24 ročníkov
Rusko.
 Kontinentálna hokejová liga – 7 ročníkov
Rekordy a štatistiky.
V slovenskej hokejovej extralige je HC Slovan Bratislava držiteľom týchto rekordov:
Bilančná tabuľka so všetkými klubmi v extralige (1993-94 až 2022-23).
Celková historická tabuľka výsledkov v extralige - základná časť + nadstavby (začiatok sezóny 12.09.1993 až 15.09.2022):
Historická tabuľka playoff (1993-94 až 2021-22):
Majstrovské kádre.
Slovan ChZJD Bratislava.
Brankári: Marcel Sakáč, Pavol Norovský 
Obrancovia: Ivan Černý, Jozef Bukovinský, Milan Kužela, Ľubomír Roháčik, Vladimír Urban, Ľubomír Ujváry 
Útočníci: Marián Šťastný, Peter Šťastný, Anton Šťastný, Marián Bezák, Miroslav Miklošovič, Milan Mrukvia, Dušan Pašek, Dárius Rusnák, Ján Jaško, František Hejčík, Eugen Krajčovič, Dušan Žiška 
Tréneri: Ladislav Horský a Miroslav Kubovič 
HC Slovan Bratislava.
Brankári: Ivo Čapek, Matej Jurkovič, Richard Marko 
Obrancovia: Matej Bukna, Vladimír Búřil, Radoslav Hecl, Rudolf Jendek, Miroslav Mosnár, Róbert Pukalovič, Ľubomír Višňovský, Sergej Voronov 
Útočníci: Zdeno Cíger, Adrián Daniel, Marián Horváth, Roman Iľjin, Richard Kapuš, Ladislav Karabin, Ľubomír Kolník, Radoslav Kropáč, Martin Krumpál, Vasilij Pankov, Karol Rusznyák, Róbert Tomík, Jozef Voskár 
Tréneri: Ernest Bokroš, Ľudovít Venutti 
Brankári: Radovan Biegl, Martin Kučera, Marek Mastič 
Obrancovia: Daniel Babka, Marián Bažány, Vladimír Búřil, Jevgenij Gribko, Radoslav Hecl, Rudolf Jendek, Miroslav Mosnár, Peter Podhradský, Marek Priechodský, Pavol Rešetka, Ľubomír Višňovský 
Útočníci: Zdeno Cíger, Miroslav Hlinka, Michal Hreus, Roman Iľjin, Richard Kapuš, Ľubomír Kolník, Radoslav Kropáč, Martin Krumpál, Miroslav Lažo, Ján Lipianský, Martin Madový, Vasilij Pankov, Ondrej Prokop, Igor Rataj, Peter Siroťák, Juraj Štefanka, Miroslav Štefanka, Roman Tomašech, Rudolf Verčík, Erik Weissmann 
Tréneri: František Hossa, Ľubomír Pokovič, v prvej časti sezóny Ernest Bokroš, Ľudovít Venutti 
Brankári: Matej Jurkovič, Jozef Ondrejka, Stanislav Petrík, Pavol Rybár 
Obrancovia: Daniel Babka, Igors Bondarevs, Brian Casey, Radoslav Hecl, Marek Kolba, Dalibor Kusovský, Pavol Mihálik, Craig Millar, Svetozár Nižňanský, Radoslav Sloboda, Ján Tabaček 
Útočníci: Dušan Benda, Emil Bučič, Tomáš Bučič, Tomáš Bukovinský, Peter Ďuriš, Marián Fitoš, Juraj Halaj, Daniel Hančák, Michal Hreus, Michal Hudec, Ľubomír Hurtaj, Tomáš Jaško, Richard Kapuš, Andrej Kollár, Radoslav Kropáč, Martin Kuľha, Jozef Mrena, Warren Norris, Slavomír Pavličko, Ľubomír Pištek, Andrej Podkonický, Igor Rataj, Marcel Sakáč, Roman Šimunek 
Tréneri: Miloš Říha, Ľubomír Pokovič, Marcel Sakáč starší 
Brankári: Pavol Rybár, Jozef Ondrejka 
Obrancovia: Tomáš Bukovinský, Daniel Hančák, Miroslav Javín, Rudolf Jendek, Ján Kobezda, Marek Kolba, Petr Pavlas, Daniel Seman, Michal Sersen, Marián Smerčiak, Michal Šafařík, Vladimír Vlk 
Útočníci: Dušan Benda, Karol Biermann, Zdeno Cíger, Ivan Dornič ml., Branislav Fábry, Juraj Halaj, Michal Hudec, Ľubomír Hurtaj, Peter Junas, Richard Kapuš, Michal Kokavec, Martin Kuľha, Miroslav Lažo, Ján Lipiansky, Michal Macho, Daniel Mračka, Jozef Mrena, Slavomír Pavličko, Igor Rataj, René Školiak 
Tréneri: Július Šupler, Miroslav Miklošovič, Marcel Sakáč, Ivan Dornič st. 
Brankári: Libor Barta, Roman Mega, Pavol Rybár 
Obrancovia: Branislav Fábry, Daniel Hančák, Radoslav Hecl, Ján Horáček, Rudolf Jendek, Martin Karafiát, Petr Pavlas, Karol Sloboda, Tomáš Špila, Ján Tabaček, Ľubomír Višňovský, René Vydarený, Jozef Wagenhoffer
Útočníci: Igor Baček, Martin Bartek, Zdeno Cíger, Ivan Dornič, Adam Drgoň, Boris Ertel, Michal Hudec, Martin Hujsa, Branislav Jánoš, Peter Junas, Richard Kapuš, Michal Kokavec, Martin Kuľha, Michal Macho, Tomáš Němčický, Dušan Pašek, Juraj Prokop, Roman Stantien, Juraj Sýkora, Miroslav Šatan, Tibor Varga 
Tréneri: Miloš Říha, Miroslav Miklošovič, Rudolf Jurčenko
Brankári: Sasu Hovi, Ján Chovan 
Obrancovia: Dalibor Kusovský, Jan Srdínko, Petr Pavlas, Daniel Hančák, Milan Hruška, Dušan Devečka, Peter Huba, Michal Sersen, Jozef Wagenhoffer, Stanislav Škorvánek, Kaspars Astašenko, Lukáš Lauko
Útočníci: Michal Kokavec, Michal Hreus, Ľubomír Hurtaj, Martin Kuľha, Roman Kukumberg, Marek Uram, Marek Vorel, Juraj Sýkora, Ľubomír Pištek, Igor Baček, Roman Tvrdoň, Miroslav Lažo, Martin Hujsa, Juraj Gráčik, Juraj Prokop, Matej Češík, Robin Just
Tréneri: Zdeno Cíger, Miroslav Mikološovič
Brankári: Sasu Hovi, Ján Chovan, Marek Srnec
Obrancovia: Milan Bališ, Daniel Hančák, Lukáš Bohunický, Milan Hruška, Jozef Kováčik, Petr Pavlas, Michal Sersen, Jan Srdínko, Dušan Devečka, Peter Huba, Peter Kúdelka, Daniel Neumann, Rastislav Veselko 
Útočníci:Igor Baček, Róbert Döme, Juraj Gráčik, Michal Hreus, Martin Hujsa, Richard Kapuš, Michal Kokavec, Radoslav Kropáč, Martin Kuľha, Miroslav Lažo, Ľubomír Pištek, Ondrej Rusnák, Juraj Sýkora, Marek Uram, Radoslav Kropáč, Andrej Kmeč, Tomáš Šiffalovič, Martin Sloboda, Martin Bakoš, Marko Hučko, Marek Lisoň, Martin Dubina 
Tréneri: Zdeno Cíger, Miroslav Miklošovič, Igor Tóth
Brankári: Branislav Konrád, Tomi Karhunen
Obrancovia: Martin Štajnoch, Peter Frühauf, Michal Dobroň, Ivan Švarný, Alexanders Jerofejevs, Ivan Ďatelinka, Maris Jass, Peter Trška, Lukáš Kozák
Útočníci: Miroslav Šatan, Ján Lipiansky, Michal Hudec, Roman Kukumberg, Tomáš Bulík, Marek Bartánus, Martin Bakoš, Libor Hudáček, Dávid Buc, Dávid Skokan, Martin Sloboda, Martin Kalináč, Andrej Kudrna, Kevin Harvey, Miroslav Presinger
Tréneri: Jan Neliba, Miroslav Mosnár, Roman Stantien, Rudolf Jurčenko
Brankári: Anthony Peters, Clint Windsor, Samuel Hlavaj 
Obrancovia: Matt MacKenzie, Patrik Maier, Michal Beňo, Michal Sersen, Daniel Gachulinec, Andrej Golian, Alex Breton, Oliver Fatul, Juraj Valach, Boris Žabka
Útočníci: Marcel Haščák, Wiliam Rapuzzi, Andrew Yogan, Joona Jääskeläinen, Brant Harris, Samuel Takáč, Tomáš Zigo, Milan Kytnár, Tomáš Matoušek, Jakub Sukeľ, Adam Bezák, Adam Lukošík, Martin Belluš, Rastislav Gašpar, Miroslav Preisinger, Daniil Fominykh, Alex Šotek, Samuel Chalupa 
Tréneri: Andrej Podkonický, Ján Lipiansky, Pekka Kangasalusta a Tony Virta